
VASILE LUPU CA URMĂTOR AL IMPARATILOR DE RĂSĂRIT 


IN 


TUTELAREA PATRIARHIEI DE CONSTANTINOPOLE ŞI A BISERICII ORTODOXE 


DE 
N. IORGA. 


Membru al Academiei Române. 


Sedinta dela 4 Octomvrie 1913. 


In luna lui Aprilie 1634, Moise Movilă, pentru a doua oară Domn 
al Moldovei turburate de luptele dintre 'Turci, suzeranii, «stăpânii» 
săi, și dintre Poloni, în cari văzuse totdeauna prietenii săi crestini 
și sprijinitorii săi firești, eră mazilit de Sultan, care se arătă gata, 
să pornească insus la Nistru împotriva răilor vecini. Ii luă locul 
un om care eră să facă altă politică decât aceea a curtenirii Po- 
lonilor ocrotitori, a patronării după putință a catolicismului repre- 
zentat prin episcopi din regatul lor, a necontenitei trădări ascunse 
în dauna Impăratului păgân. Din acest nou Voevod eră să răsară 
un vasal plin de luare aminte față de Poarta împărătească si de 
Porţile meghistanilor, un cunoscător si exploatator isteţ al intere- 
selor creștine din Statul otoman, un drept-credincios stăpânitor, al 
supușilor săi de o strictă ortodoxie, dar, în acelaş timp, si un tutor 
ambițios, cu apucături în adevăr împărăteşti, al Bisericii celei Mari 
ca și al tuturor Patriarhiilor si organizaţiilor religioase din Impă- 
răție, cărora nu se învoiă fără această recunoaştere a lui ca urmaș 
de drept al Impäratilor a le da prinosul, asà de preţios, în aceste 
timpuri de grele datorii si de puternici creditori fără răbdare si 
milă, al banului său moldovenesc. Orânduitor al întregii vieţi or- 
todoxe, supraveghetor al ei de fiecare clipă, răsplătitor darnic, dar 
si pedepsitor fără cruțare, făcător si rästurnätor de Patriarhi, găz- 
duitor al fruntașilor Bisericii răsăritene, convocator de sinoade și 


Analele A. R.— Tom. XXX VI.— Memoriile Sect. Istorice. 1 

indreptätor al credinţei prin hotăririle acestor adunări ținute în 
umbra lui, Vasile Vodă merită un mare loc în istoria întregii lumi 
ortodoxe. 


rol, prin care asà de mult sa ridicat; în această vreme prestigiul 
țerilor noastre. 


Fiu al unui «Macedonean», dela Arvanitochori, de lângă Târnova, 
poate dintr'o familie venită din Tesalia, unde, lângă Kalavryta, Va- 
sile a înălțat o mânăstire, el avuse o mamă româncă (1), Irina, 
cum știm azi din pomelnicul dat Patriarhiei (2), si ea se află în 
vieață, încă, lângă fiice, cel putin în ajunul suirii pe tron a fiului 
ei (3). Cum am spus-o şi aiurea (4), aceasta se vede din numele 
surorilor, Marga si Märicuta, din al câte unei rude, ca Știuca Jic- 
nicerul, dar și din chiar numele său dela început, cu care şi-a, 
făcut toată cariera de boier, Lupul (5). Acest nume eră al nasului 
său de sigur, care ar puteă să fie însuș Luca Stroici, de fapt 
Lupul, precum se si iscäleste în limba sa. Deci tatăl său, Nicolae 
Vel Aga, eră la noi, pe la 1600, încă înainte de Radu Mihnea, 
pe lângă care se alipi apoi, rămânând cu el în 'Țara-Românească, 
unde fu immormäntat la biserica Stelei din "Târgoviște (6), pe când 
fiul său trecu, la schimbarea de Scaun a lui Radu Vodă, în Mol- 
dova. Tânărul Lupul primi învățătură grecească si astfel, pe când 
colegul său de Vornicie din 1631 si omonimul său iscăliă romă- 
nește, el—Vornic de Tara-de-sus — işi însemnă numele astfel: ‘lo 
(eu) Acozovi Mépele Bépvex (7); grecește chiar iscäleste fratele său 


(1) Studii și documente, XI, p. 113 și urm. i 

(2) Unde se mai află o Irina si un Costea. 

(3) Miron Costin, ed. românească, p. 298: ,larä casei lui, si mamei lui, si surorilor 
lui ce au avut, dacă au venit Moisei Vodă în Scaun, nice o nevoie nu li-au făcut“; ed, 
latină de Barwiñski, în colecţia Comisiunii Istorice a României, p. 85; 

(4) Studii și documente, XI, p. 114. 

(5) Zbid., IV, p. CLXXI, nota 1. Să amintim și pe Lupu Mehedinteanul din Oltenia, 
pe lupul Stroiescul din Tara-de-sus. 

(6) Iorga, Inscripții din bisericile României, I, p. 118. 

(7) Studii si documente, 1. c. 

Gavril (1); o scrisoare de bătrâneţe a lui Vasile ne arată că pro- 
nunfà greșit: Fl pentru Ælci, slobojà pentru slobozi, ceara pentru 
Tara, Cearigrad pentru Țarigrad, dar tot odată că si în cele mai 
täinuite răvașe ale lui intrebuintà limba ferii în care domnise și 
căreia, de sigur, sufletește îi'aparţineă (2). 

Ca al doilea Logofăt apare Lupul—e de admis că acest Lupu, 
căci celălalt eră incă dela 13 Decemvrie 1625 Mare Logofăt (3)—-între 
boierii, munteni si moldoveni la olaltä, cari dau, dela căpătâiul lui 
Radu Mihnea, bolnav de moarte, la 1625, în Decemvrie, ori la 1626, 
în cele dintâi zile ale anului, o mărturie din Curțile domnești 
dela Hârlău: între ei se află Gorgan, care a vrut să fie Domn al 
Țerii-Românești, Aslan, nepotul de soră al lui Petru Șchiopul, care 
a avut aceeas ambiţie, Dumitrașcu Stefan Logotătul, tatăl lui Gheorghe 
Vodă Stefan, și IHatmanul Miron Barnovschi, care căpătă îndată, 
Scaunul Moldovei (4). Intre cei de faţă este însă, ca al doilea Pos- 
telnic, și un Toma, care nu e decât Cantacuzino, fratele lui Ior- 
dachi, venit apoi si el în Moldova, si al lui Constantin, care jucă 
un a$à de mare rol în principatul vecin. El începuse a face cum- 
părături de moșii, la Bodești şi aiurea, după datina care aduse 
impământenirea, și făcu puterea familiei (5). Incă de atunci însă 
Toma eră cumnatul Lupului: si unul si altul ţineau, chiar din Domnia 
lui Gratiani (1619—21), fete de-ale lui Bucioc, bogatul boier, pe 
care, la potolirea răscoalei acelui Domn, l'urcii îl puserä în tapàä (6). 

Un rol politic îl începuse Lupul si înainte de această dată. Erà 
între boieri când Gratiani luă hotărîrea de a se ridică impotriva, 
Impărăţiei si de a chemă în ţară pe Poloni, Și insus ne spune că 
a tost printre aceia cari, credincioși Turcilor, se împotriviră, sufe- 
rind pentru aceasta și chinuri, arderea pe piept (7). Sar păreă că 
atunci nu eră încă ginerele lui Bucioc, care, din potrivă, merse 
bucuros cu creștinii si plăți cu vieaţa hainia sa. Dar Miron Costin 
pretinde că Lupu a fost închis si «pus la muncă» pentru altcevă: 
pentrucă, amestecat în conducerea Vistieriei, — dar nu ca Vistier 
Mare, cum spune cronicarul—ar fi fost învinuit «că nu dă seamă 


(1) 2bid., V, p. 22, no. 97 si nota 2. 

(2) Zbid., IV, pp. 30—1. 

(3) Jbid., V, p. 17, no. 73. 

(4) Tbid., pp. 16—7, no. 72. 

(5) 1bid,, p. 10, nota 1. 

(6) V. sbid,, IV, p. cLxxI; V, p. 10, no. 46, 
(7) Hurmuzaki, IV1, p. 669. 

de o sumă de bani a Visteriei», si el adauge că lui Vodă-i eră 
«chin de cununie», că deci Gaspar insus, ocrotitorul lui Bucioc, ar 
fi fost nun la căsătoria, lui cu Tudosca, fiica acestuia (1). Explicaţia 
lui Vasile se află într'o scrisoare prin care caută a dovedi Tureilor 
că, totdeauna a lucrat și a răbdat pentru dânșii. 

După Domnia lui Alexandru Iliaș si a lui Stefan Tomşa venise 
impäräteasca stăpânire, prielnică oamenilor iuți la gând și buni de 
faptă ca acesta, EU punexes față de Turci, ocrotirea Grecilor in Impă- 
rätia Sultanilor, strânse legături cu Biserica din Constantinopol ca 
si cu celelalte Patriarhii, adăpostirea de Vlädici din toată ortodoxia, 
ajutarea, culturii răsăritene, pompa bizantină în toate ceremoniile 
Curţii,— «Domnia, lui Radul Vodă cel Mare Impärätie, nu Domnie 
sămănătoare, si, pentru lucrurile si toemelile casei lui (aulae), i-au 
zis: Radu Vodă cel Mare», serie Miron Costin(2)—, acesta a fost 
programul lui Radu, care, la nunta fiului său, stăteă la Tecuciu, 
având «scaunele boierilor de Moldova din a dreapta Domnului de 
Moldova, iară din a stânga boierii muntenesti ţineau dvorba». Miron 
Barnovschi fiind, cu mai multă plecare de a indatori pe Poloni, 
continuatorul acestei politice, Lupu trăi bine pe lângă acest Domn, 
fiindu-i Mare Vornic si schimbând cu el moşii (3). Alexandru Co- 
conul îl va fi ayut apoi în deosebită cinste. Nu tot așă Moise Mo- 
vilă, care-l inchise (4), iar, când Scaunul fu dat iaräs lui Alexandru 
Iliaș, Lupu începu a visă însuş de Domnie. Il găsim în fruntea 
deputatiei de 80 de boieri care merse la Poartă să proteste : ne- 
izbutind, trebuiră să facă jurământ la Patriarhie că vor primi pe 
noul stăpânitor(5). Când însă, la 1633, veni vestea dela Munteni că 
Mateiu Vodă, care, în fruntea ferii, răspinsese cu armele Domnia lui 
Radu, tinerelul fiu al lui Alexandru Iliaș, a fost recunoscut de Poartă, 
Lupu rupse jurământul si încercă o mişcare asămănătoare,—tocmai 
fiindcă vedeă acum că izgonirea Domnilor răi poate fi iertată de 
Turci si răsplătită chiar prin recunoaşterea ca Domn a căpeteniei 
mișcării. "Ţăranii si grănicerii basarabeni fură ridicati— în Moldova 
neexistând un element militar de valoarea micii boierimi oltene—, 


(1) Letopisifi, I, pp. 269—10; ed. Barwinski a formei latine, p. 36. 

(2) Ed. rom., p. 286: ed. lat., p. 64. Curtea dela Hârlău i-o făcuseră Italieni: citalicu 
opere constructum» (Bandini, în Anale, XVI, p. 252). 

(3) Studii și doc., V, p. 398. 

(4) Serisoarea citată a lui Vasile, din Hurmuzaki, IV1. 

(5) Miron Costin, ed. rom., pp. 291—2; ed. latină, pp. 4—5, 

si Lupu avu să sufere si el de furia mulțimii, fiind luat drept un 
Grec si lovit greu la cap cu un os(1). 

Boierii chemară pe Barnovschi din Polonia si repetarä silintele 
Muntenilor pentru a-și aveă Domn de ţară. Miron Vodă se încrezu 
si veni. Intre tovarășii săi de cale la Impärätie eră si Lupu. Ajun- 
gând la București, el se temu-—zice Miron Costin—sa Mateiu să 
nu lămurească pe oaspetele său cu privirea la vechile-i uneltiri la 
Poartă; deci pretextă că la Constantinopol i s’ar pune în seamă uci- 
derea Grecilor lângă Iași, şi căpătă voie să se întoarcă (2); si cronicarul 
adaugă că Mateiu ar fi trimes după el să-l prindă. Lupu insus scrie, 
la nouă ani după aceasta, ca Domn, Turcilor următoarele cuvinte: 
«pe Barnovschi, dusman jurat al Impărăţiei turcești, chemându-l 
din Polonia, l-am trimes în mânile Impäratului si, a doua oară, 
pentru uciderea lui, am fost căutat ca să fiu ucis și abiă am scăpat 
de moarte(3)».. Nu e vorba de urmărirea pe care ar fi poruneit-o 
Mateiu, ci de aceea care se fâcu din dusmänia veche a lui Moise 
Movilă, care-și căpătase cu bani multi din nou caftanul. Urmărit de 
tovaräsii săi din solia împotriva lui Alexandru Iliaș, de Vornicul 
Cehan, de Vistierul Roşca si de Ban, el plecă din Iaşi, se «tupilă 
prin păduri», ajunse astfel la Munteni și în haine de negustor luă 
drumul mântuitor al Constantinopolei. Peste câtevă luni vechea, ocro- 
tire a lui Abaza Paşa, care dobândise si numirea lui Mateiu, stă- 
ruintele Cantacuzinilor si bani imprumutafi dela Curi Celebi, Grec 
cu tot numele său turcesc (si in țară avem un Petrachi Celebi, 
Ceasnic(4)), el smulgeă lui Moise Vodă Domnia, pe care o ținu a- 
proape douăzeci de ani(b), 


N. À 


Două hotăriri aratä dela început caracterul acestei Domnii. Lupu 
nu vrea să domnească subt numele său de boier. Sfătuit de Can- 


(1) Zbid., ed. rom., pp. 293—4; ed, latină, pp. 77—8. 

(2) Zbid., ed. rom., p. 296; ed. latină, p. 81. 

(3) «Et, quia Barnowski, iuratum hostem Imperio ottomanico, evocatum ex Polonia, 
ad manus imperatorias transmisi, secundum, ob mortem illi illatam ad necem quaesitus, 
vix eam effugi»; scrisoarea citată. 

(4) Studii și documente, V, p. 215, no. 24. Negustorul Iacob Celebi la lași (Bandini, L. c., 
p. 180). 

(5) V. expunerea amănunţită din Iorga, Studii asupra istoriei Românilor în secolul 
al XVII-lea, București 1900 (din «Noua Revistă Română»). Moise lăsă o datorie de 8.000 
de taleri la Constantinopol (ibid. p. 15), 

tacuzini, el caută, în istoria Bizantului numele unui. mare orânduitor, 
asezätor de țară, dătător de legi: al lui Vasile Liu, și-l împrumută, 
In acelaș timp, pentru a-și vädi dreptul la stăpânire, el aruncă 
svonul, pe care-l cuprinde o scrisoare din Bistriţa, că ar fi—-ca si 
Locadello, pretendentul dela bailul venețian din Constantinopol, care se 
sbätuse pentru Domnia Moldovei în 1625 (1), rudă cu Bartolomeiu care 
fu apoi adăpostit; de Mateiu Basarab (2)—un fiu ascuns al lui Aron Vodă, 
ultimul Voevod legiuit al ţerii: poate de aceea în mânăstirea de în- 
gropare dela ‘Trei Ierarhi numele lui Nicolae Aga lipsește. A 
doua măsură fu pedeapsa cruntă a boierilor ce apăsaseră «säraca 
raià a Impäratului»: Gheanghea, vechiul si puternicul Mare Logo- 
făt al atâtor Domni, fu scos din dregätorie si läsat—«cânele cel 
pătrân»—să träeascä numai din milă, la o mânăstire; Frangulea, 
Ieremia, Tăutul pätimirä ca «mâncätori». Se tăiară nasuri după 
cruda pravilă a vechilor timpuri bizantine (3). Femeile cu purtări 
rele fură pedepsite ca în Vasilicale (4). Si mai departe se urmă cu 
aceeaș asprime nemiloasă de justicier: în ziua din Iulie 1645, când 
Domnița Ruxanda, fu luată ca zălog la Poartă, el dădu porunca 
de a se ucide șaisprezece vinovați; «si mi se spune», serie un mi- 
sionar, «că în unsprezece ani de când are Domnia, a luat vieata la 
15.000 de oameni» (5). 

A da legi Moldovei, a statornici pravila după vechile modele 
împărătești i se păreă o nevoie de neînlăturat. Să ne aducem aminte 
că, pe când până la 1600 nici un Domn al nostru nu dă edicte în 
sens împărătesc, cu caracter general—al lui Mihaiu Viteazul, pier- 
dut și acela, asupra șerbiei, e numai aducerea la îndeplinire a 
unei îndatoriri de ordin internațional, derivând din tratatul lui cu 
Sigismund Băthory —, după Radu Mihnea — care suntem aproape 
siguri că va fi edictat astfel de măsuri—, edictele apar: astfel ale 
lui Miron Barnovschi cu privire la biserici, la Tigani s. a. (6). No- 
mocanoane — după ultimele redacti, întregite si adause, din veacul 


(1) Studii si documente, XXIII, p. 127 si urm. La 1640 Vasile zice lui Aron numai 
«antecessor meus» (Hurmuzaki, XIV, p. 1070, no. MM). 

(2) 1bid,, IV=, pp. 499-500, n-le DLXXVIII-IX, p. 503, no. DLXXXIII; p. 504, no. DLXXXVI; 
p. 525, | 

(3) Zbid., XV, scrisorile din 1634. 

(4) Zbid. 
(5) Studii și documente, IV, p. 231. 

(6) Archiva istorică, |, pp. 14, 175 şi urm.; Urechiă, în aceste Anale, X, p. 251 si 
urm.; Studii si documente, VI, p. 414. Cf. Iorga, Istoria Bisericii, I, p. 267 si urm. 
(actul citat la p. 267, nota 2, e azi in păstrarea d-lui I. Bogdan). 

al XIV-lea (1)— se copiau la noi în versiunea lor slavonă (2), iar 
Mitropolitul Eftimie al lui Mihaiu Viteazul ceri unul grecesc dela 
marele cărturar Meletie Pigas, care i-l si trimese (3). Prin terile 
noastre sa purtat mult timp un manuscript, aflător acum în Bi- 
blioteca Imperială, din Viena, care, copiat de. un Grigore de Pogo- 
niana, la 1632, a fost în posesiunea lui Partenie Chrysokentitul, 
episcop de Sotiriupolis, pentru care însemnarea, pe lângă Patriarhul 
său de Constantinopol, a amânduror Domnilor noștri, si Mateiu si 
Vasile, ca ocrotitorii fireşti ai ortodoxiei, păreă o nevoie si o da- 
torie: el cuprinde «Syntagma» nomocanonică a lui Mateiu Vlastaris 
prefăcută în limba vulgară grecească de Kunalis Kritopulos (4). Cum 
se ştie, unul din aceste Nomocanoane fu prefäcut în românește la 
începutul veacului al XVII-lea si publicat la 1640 în tipografia 
lui Mateiu Basarab (5) — «Pravila». 'Trebui să se aştepte putin 
până ce Vasile Vodă găsi omul căruia puteă să-i dea sarcina de a 
face o mare lucrare de legi, punând la olaltă deosebite culegeri de 
drept roman si bizantin. Am făcut aiurea (6) biografia Logofătului 
Evstratie: la dânsa se poate adauge astăzi probabilitatea că tot el 
a tradus în românește, la 1645, pe Herodot întreg (7) si știrea, din 
acte publicate de curând, că, pentru slujba «din tinerețe cu drep- 
tate» si pentru un dar de 100 de taleri, Moise Vodă-l răsplătise 
în 1631 cu moşia Pârlitii la Soroca, că el aveă încă în Maiu 1641, 
când îi dădeă mărturie în acest sens și Grigore Ureche cronicarul 
si Gheorghe Ștefan, moşia dela Feteşti, cumpărată dela räzesi cu 
«cinci iepe cu mânzi» si că a lăsat o fată pe care o întâlnim si 
mai târziu (întărire domnească la 1646) (8). 

Eustratie lucrase întâiu, fără să i se fi cerut aceasta de Domnul de 
atunci, în 1632, o «Pravilä aleasă» după Zonaras, Vlastaris si Harme- 
nopulo (9), adică după prescurtarea, de canoane a acestuia din veacul 


(1) V. Zachariae von Lingenthal, Die griechischen Nomokanones, Petersburg 1877. 

(2) Luigi Siciliano Villanueva, Diritto biezantino, Milan 1906, pp. 133—5; Pi6, Die ru- 
münischen Gesetze undihr Nexus mit dem byzantinischen und slavischem Recht, Praga 
1886, la început. 

(3) Hurmuzaki, XIX, p.106, no. cxortI. Cf. orga, Istoria literaturii religioase, p. 161 

(4) Analele, XX, p. 214 si urm.; cf. Villanueva, p. 185. V. Ilinschi, Cnurarwa Marea 
Baacrapa, Moscova 1892. 

(5) Istoria literaturii religioase, pp. 140—14 |] 

(6) Zbid., p. 157 și urm. 

(7) Herodot, traducere românească, publicată după manuscriptul găsit; în mânăstirea 
Coșula, de N. Iorga, Vălenii-de-Munte 1909. 

(8) Ghibănescu, Swrete și javoade, III, lași 1907, p. 309 si urm. ; V, lași 1908, pp. lb6—7 

(9) Bianu, în Columna lui Traian pe 1882, p. 216 (manuscriptul e și acum la Blaj). 

al XIV-lea, tipărită si de Leunclavius, traducătorul de pe la 1590 al ve- 
chilor Anale osmanice (1), dar mai ales după à lui Malaxos, prelucrare 
a lui Manuil. 

Nu mai avem à stabili aici legăturile intre această traducere, păs- 
tată în manuscript, și «Cartea românească de învăţătură după pravi- 
lele împărătești», care încheiată la 4 Maiu 1646, iesià de sub tipar la 
lași tot in acest an. Cercetările, recente, ale d-lui Stefan Longinescu 
au urmărit derivarea, fiecăreia din părţile ce o alcätuesc: după prelu- 
crarea cunoscutelor Nôéyot yewpyrrot, leges colonariae, regulament 
privitor la relaţiile agrare, redactat în veacul al VIII-lea (2), după 
o lungă inșirare a tuturor vinilor si pedepselor, în care, din 
partea noastră, am crede mai curând că s'a întrebuințat un original 
grec, traducându-l, decât că s'a prelucrat, în asà chip încât să nu 
se mai recunoască adesea, un original latin, vine, în capitolele ce 
privesc circumstanțele atenuante și comentariile (ed. citată, p. 251 si 
urm.), traducerea, foarte liberă și plină si ea de coloare locală, a 
unei părți din vasta prelucrare latină de drept roman a lui Prosper 
Farinacci (3), «Farinascu (=aptyéozxov), carele au strâns toate pra- 
vileale ceale împărătești și încă să ispiti și să nevoi cu învățătură 
că aceaia, să cunoască, care pravile si obiceaie să socotesc la 
oblastiile creștinești a toată lumea» (cap. 66, 78). 

Din punctul nostru de vedere, noua Pravilă ne interesează prin 
cele trei tendințe ce se descoperă intr'insa: aceea de a înlocui, în 
dreptul penal, nu în chestiile religioase, hotärite prin canoane ca 
acelea din Pravilă, patriarcalismul nescris al datinei prin tradiţia 
literară ; aceea de a pune în locul neorânduelii si hatârului prac- 
ticate de «cei neïnväfati si neînţelegători diregătorii si giudeatele 
de pre la toate Scaunele Moldovei». norma Gol a drone im- 
perial și, al ieilea, aceea, de a se asigură de astfel de «nedreptätt si 
asupreale» săracii, «mişeii», —şi ne vin în minte cuvintele scri- 
sorii bistritene din cele dintâi săptămâni ale Domniei lui: «Faţă 
de sărăcime e cu bună voie, fiindcă până acum nu i-a turburat 
nici cu dajdea, nici cu altcevă, si a si fâgäduit că va fi spre binele 


(1) Villanueva, 7. c., p. 135. 

(2) Zbid., p. 50 și urm. Un manuscript la Academia Română ; v. catalogul d-lui Litzica, 
pp. 312—3. 

(3) Praxis et theoricae criminalis, ete. N. asupra lui si Tiraboschi, Storia della 
letteratura italiana. Publicaţia d-lui Longinescu formează vol. I din Legi vechi ro- 
môânesti și izvoarele lor, București 1912. Cf. acelaş, Pravila lui Vasile Lupu și Prosper 
Farinaccius, București 1909, si Pereţ, în Revue de Roumanie, anul I, p. 379 si urm, 

săracei feri, și sărăcimea se bucură că va fi Voevod bun» (1). Cel 
puţin în ce privește legile țărănești, lucrarea lui Eustratie n'a ră- 
mas lără folos pentru judecători. Si tot asà se va fi întâmplat si 
cu compilația munteanä, cevă mai târzie, a lui Mateiu Basarab, care 
cuprinse toată publicaţia moldovenească, alipind-o la traducerea fă- 
cută de Ardeleanul Daniil, școlar al dascălilor greci din București, 
după textul Nomocanonului comentat al lui Alexie «Rodinul», adecă 
din Rodos, care nu e altul decât Alexie Aristenos, contemporanul 
lui loan Comnenul, însă, iaräs, se pare, mai ales după Malaxos (2). 


III. 


Cine erau oare acei «dascăli și filosofi (3)» cari «au scos den cărţi 
elinești și lătinești toate tocmealele ceale bune si giudeatele celor 
buni creștini si svinti Împărați» (4)? Erà Evstratie Logofätul si un cu- 
noscätor de carte apuseană ? Ori Grigore Ureche, care stià lati- 
nește, cum se vede din compilaţia de cronică a acestui fost școlar 
al așezămintelor polone, a stat în ajutor tovarăşului său de dregă- 
torie și prietenului său? Dar Ureche nu eră lămurit în ce priveşte 
literatura, latină a Italiei. Și el nu puteă traduce pasagii latine 
ca, acelea ce se văd traduse, și bine traduse, la cap. 77. 

La suirea pe Scaun a Mitropolitului Varlaam, în 1632, cuvântarea 
eră ținută însă—și Eustratie pomenește faptul în manuscriptul său—de 
Meletie Sirigul, marele teolog al grecităţii timpului, protosinghelul 
Bisericii celei Mari, dușmanul calvinilor, fostul ucenic al școlilor 
pentru Greci din Italia Papei(5). Dela începutul Domniei lui Vasile, 
el rămase pe lângă acesta, care stărui ca el să fie ridicat, la Maiu 
1639, în Scaunul «Proilavului» (al Brăilei si Ismailului (6), tradu- 
cându-i-se de dânsul Vieata Sfântului loan dela Suceava (1646-9) 
și o carte contra Islamului (1635), pe când lucră alte tratate pentru 
Moscova, unde autoritatea lui eră foarte respectată (7). 

Nu vom greși atribuind acestuia și ajutorul la alcătuirea operei 
legislative cu care Vasile eră să se împodobească. Si rolul lui pare 
a fi fost si mai mare decât al celui care alege si orândueste ma- 


(1) Hurmuzaki, XV, p. 1006, no. Mpcccc. 

(2) Villanueva, L. c., p. 134. Cf. Istorix iteraturii religioase, pp. 169—70. 

(3) Prefaţa, 

(4) Ibid. 

(5) Pargoire, in Échos d'Orient pe 1908, p. 72. Cf. lorga, Istoria Bisericii, I, p.305 și urm, 
(6) Hurmuzaki, XIII, p. 386, no. 2, 

(7) Pargoire, loc, cit. 

terialele unei compilatii,—si aici orânduirea a fost grea, trebuind 
să se culeagă din deosebite părți ale lucrării vestitului jurist  ita- 
lian pentru a injghebà, după o voluminoasă carte de teorie juridică, 
un manual pentru judecători în pricini criminale (1). Evstratie spune 
lămurit în prefata «Cărţii de Invăţătură» că el s'a mărginit «a scoate 
aciaste Pravile si a le tälmici den scrisoare grecească pre limbă 
romănească, ca să poată înțelege toţi» (2). Deci nu din latineste. Pre- 
facerea din această limbă în grecește, pentru ca după grecește să 
lucreze apoi Logofătul moldovean, n'o puteă face decât Sirigul: 
cunostintele lui Grigore Ureche n'ar fi dat nici într'un chip, prin 
traducerea directä din latineste în româneşte, textul pe care-l avem (3), 
iar îndemnurile lui Vasile Vodă către lesuiti de a-i face școală la- 
tineascä rămăseseră până în 1647 fără folos (4). 

Dar îndată această înrâurire a lui Meletie trebuiă să se simtă în 
alt domeniu, înălțând si mai mult personalitatea găzduitorului și 
apărătorului său, care-i eră si fiu sufletese prin spovedanie. 


La începutul anului 1640, datoriile Bisericii celei Mari erau covârşi- 
toare. Ele veniau dela Patriarhul Timoteiu. Chiril Lukaris, luptătorul 
contra catolicismului, adăusese 25 de poveri de aspri, făcând în total 
40, din cari plătise insus, ca din Vistieria lui proprie, numai D: 
Mitropolitii făgăduiseră la 1 Decemvrie 1620 a-si da partea lor până la 
Sf. Gheorghe, stergând asttel cu totul sumele împrumutate. Dar, după 
activitatea Patriarhului Grigorie de Amasia, care fu pentru aceasta afu- 
risit, departe de a dispăreă, ele ajunseseră până în 1624 a fi peste sută 
de poveri: se luă atunci hotärirea de a se pune o «cerere», Cnria, 
de 50 de poveri, adăugându-se la haraciu si la darea numită wromtoy; 
banii trebuiau strânşi de oameni anume până la Crăciun (5). 

«Cererea» se luă de acum inainte, dar urmaşul silnic al lui Lu- 
karis, Chiril din Veria, crescu la rândul său sarcina Bisericii. I se 
impuse deci o comisiune de patru arhierei, pentru «a-l îndreptă», 
dar si pentru a controlă intrebuintarea veniturilor la plata credi- 


(1) V. Prefaţa d-lui Longinescu. 

(2) Prefatä. 

(3) Nu mai vorbim de secretarul polon Kutnarski, pe care bandini (in Anale, I.c., p. 
182) îl descrie ca minçinos şi viclean: el nu stià destul limba ţerii. 

(4) «Ut latinas literas in Moldaviam induceret» (Bandini, 7. c., p. 258).—V. si Papadopulos 
Kerameus, ‘lepocohopetux Biéluolxn, IV, p. 171, no. 196; pp. 337—8, no. 365. 

(5) Padapopulos Kerameus, ?Avékeure tepocohopictwc crayookoytus IV, Petersburg 1897, 
pp. 93—7. Datoriile Mitropoliei Sofiei la 1640, în ‘lepocohopuuu Btéluolqun a aceluiaș, 
IV, p. 15. Ă 

torilor. Trecändu-se peste aceștia, Patriarhul strânse avere proprie 
de 96 de poveri, märturisite de el, poate chiar de 159, cum iesià 
din socoteli. Ca pedeapsă pentru cei ce-l vădiseră, el surguni pe trei 
arhierei, dintre cari un membru al comisiunii, Partenie din lanina,. 
Urmă plângerea la Sultanul Murad, întors din Asia, închiderea si 
osânda lui Chiril,—pentru suma de bani ce se aflase la el, si alege- 
vea, la l-iu Iulie 1639, a lui Partenie de Adrianopol(1). 

Incă dela 7 Iulie 1638 marele Chiril Lukaris fusese ucis, la capătul 
unei grele lupte, si în Biserica patriarhală a Constantinopolei—al Ve- 
viei având partizani și dușmani—se desfăşuraseră totus nouă si urite 
certe (2), si în acelaş timp crescuse încă vechea datorie. Vasile Vodă 
intervine acum pentru intâias dată ca să iea wn rol pe care până 
atunci nu-l mai jucase vreun Domn român, substituind influența 
sa, ortodoxă influenței calvine, ca si celei catolice, exercitatä de Im- 
periali si de Francezi, prin unelţirile cărora se inviersunase lupta dintre 
cei doi Chirili și crescuseră atât de mult sarcinile Bisericii celei Mari. 


N'avem toate actele acestei negocieri: lipseşte oferta, lui de a veni în 
ajutorul Patriarhiei ajunse intro stare asà de nenorocită, încât noul 
ocupant a] Scaunului ecumenic, Partenie, fostul Mitropolit de Adrianopol, 
pierduse orice nădejde de a mai îndreptă lucrurile, precum si lăgă- 
dueala făcută acestui Partenie de a-i da si mai departe ajutoare după 
putință, împiedecând lucruri ca acelea ce se petrecuseră până atunci. 
Dar ni s'a păstrat călduroasa mulțumire a Patriarhului pentru faptele 
bune ale «celui prea-strälucit si împodobit cu toată dreptatea si 
tot adevărul Domn a toată Moldovlahia». Ca răsplată pentru cele 
dăruite din bielsug se hotäreste de Marele Sinoda se da Moldovei 
rămășițele Sfintei Paraschiva(3). 

Apoi, într'un act cu aceeas dată de Maiu 1641(4), Partenie arată 


(1) Zbid., pp. 97—103: învoirea lui la comisiune (Maiu 1635), si acelaș, ’Ieposohopurtxh 
B:6X., IV, p. 18. Actul pentru datori? (1636), sbid., p. 19. Creditorii erau, după Meletie din 
Arta, "Exx)enstaartx, “Isroga, III, p. 448, ceausi, bostangii, capugii, meșteri, Frânci, Evrei. 

(2) Pentru afurisirea, la 7 Octomvrie, a Patriarhului mazilit Chiril Lukaris, v. Hurmu- 
zaki, Fragmente, III, p. 98. Cf. intervenţia Papei, îbid., p. 99. Pentru căderea celuilalt 
Chiril, de Veria, sbid., pp. 100—1. Căderea lui Neofit și revenirea lui Chiril Lukaris, 
îbid., pp. 102--3. Tot așă Documente, IV:, p. 682 și urm. In general, Iorga, Geschichte 
des osmanischen Reiches, IV, p. 28 si urm. 

(3) Hurmuzaki, XIX, pp. 138—41, no. coxL. 

(4) De o parte e indicfia a 4-a, de alta a 9-a, dar, deoarece în cel dintâiu cuz ea e 
arătată în cifre si în al doilea în cuvinte, se vede că în cazul intâiu trebue cetit $, în 
loc de 37, ceeace se și potrivește de alminterea. 

incă de ce condiţii legase Domnul Moldovei ajutorul său statornic. 
Ele sunt de cel mai mare interes, cuprinzând o întreagă reglemen- 
tare financiară si administrativă. Se va suprimă cererea (Gri) pa- 
triarhală ce se luă prin eparhii dela clerul întreg si eră privită cu 
o deosebită nemulfämire de toată lumea, se va retrage chezäsia 
(27757) impusă arhiereilor, alt «obiceiu rău si pierzător», rămâind 
ca subt vechiul regim încheiat cu Ieremia al II-lea, contemporanul 
lui Petru Șchiopul, numai «haraciul împărătesc ; se va pomeni 
pretutindeni numele său, al Doamnei 'Tudosca, al fiului loan. Adu- 
când aminte că si el ar fi dorit să înlăture dăjdile cele rău văzute, 
Partenie se grăbi a face să se redacteze Tomos-ul patriarhal (1), 
care fu expediat —pe lângă catastiful datoriilor—, odată cu por- 
nirea moastelor, prin trei Mitropoliti de frunte : Ioanichie de Hera- 
klea, care iscäleste îndată după Patriarh în hotăririle sinodale, al 
doilea Partenie de Adrianopol si "Teofan al Paleopatriei. 

Trimisii sosiră în Moldova pe la începutul lunii următoare. Anume 
scrisori bistrifene pomenesc de călătoria lui Vodă cu «tot Vlădicii 
si egumenii la Smil» — Ismailul — c«înnaintea unui Sfânt» sau «la 
Galaţi înnaintea Svăntului» (2), si se pare că în adevăr se făcu această 
cudernică închinare la hotarele ţerii. Un desemn contemporan, în 
Cazania lui Varlaam, ni-l înfățișează călare în urma sicriului de me: 
tal ce cuprindeà pretioasele rămăşiţe. In ziua de 13 lunie se făceă 
serbarea pompoasă—pe care din nenorocire n'a fost nimeni s'o zu- 
grăvească --, aşezării oaselor în noua și strălucită mânăstire a Trei 
lerarhilor, mândria bogatului Domn (3). 

Solii nu plecară însă până ce Vodă nu le dădu un întins răspuns 
la scrisoarea patriarhală,—de sigur unul din cele mai interesante 
acte cari au ieşit din cancelaria lui. Datat din 20 August, el cu- 
prindeă în forma cea mai deplină cererile sale, pe cari se vede că 
Patriarhul nu le intelesese pe deplin. Se luă cunoştinţă de înlătu- 
rarea dăjdiei si ajutorintei mai de curând introduse asupra «nenoro- 
citului neam al Grecilor», precum și a chezășiei «dela, arhierei, cle- 
rici si arhonţi», specificându-se că ea se cereă pentru asigurarea 
creditorilor Marii Biserici, si, potrivit cu făgădueala, se plătiau din 


(1) 2bid., p. 141 și urm., no. CCXLI. 

(2) Zbid., XV, pp. 1060—1, n-le MDOCCOLXXXVI—VII. Data trebue să fie 1641, si nu 
1640, cum fusesem indus în eroare de «7148» al lui Miron Costin, p. 310 din ed, româ- 
nească. ° 

(3) Notiţa din Melhisedec, Notite istorice și arheologice, București 1885, pp. 171--38 ; 
reprodusă în ale mele /nscripfii, IT, cap. lași, Trei Ierarhi, 

sarcini 20 de poveri, plus 48.000 de aspri ai «datoriei celei nouă», 
adăugindu-se suma pentru răscumpărarea dela Turci a Sfintei: 4 
poveri si 68.000 de aspri. Rămâne insă bine înțeles că Patriarhia 
nu va face decât «cererea locală, până la doisprezece aspri dela 
fiecare casă». Patriarhul nu va lucrà nimic fără sfatul arhiereilor 
din Sinod, şi acestia vor face toate numai cu invoirea căpeteniei lor, 
«deoarece prin buna sfâtuire a tuturora se cârmuesc cele ale Bi- 
sericii si lumea»: trei sau patru din acești Mitropoliti, aleși de 
Sinod pe un an de zile, vor trebui să se găsească totdeauna pe 
lângă Ecumenic. «Si, iarăş, când sar întâmplă vreodată si cerințe 
şi nevoi asà de mari, să-mi dea știre și mie, să mă amestec după 
ajutorul și puterea pe care Domnul mi le-a dan Comisiunea perma- 
nentä de arhierei va strânge «alte venituri mari» ale Scaunului 
pentru a le împărți la datoriile ce nu erau însemnate în catastiful 
ce i sa înfățișat lui la Iaşi. Mita în acordarea Mitropoliilor să în- 
ceteze, noii arhierei să fie aleşi după canoane, dându-și numai pes- 
chesul indätinat, oprindu-se astfel decăderea, începută prin vinderea 
cârjelor. «Să lipsească toate planurile rele si dusmäniile, și intru 
nimic de acum înainte să nu se socotească», e a patra cerere: cei 
osänditi de Partenie insus, de Chiril Lukaris, «bătrânul», de Chiril 
al Veriei si de alţii să-și capete iertarea si să poată dobândi, dacă 
sunt vrednici, si eparhii. Se fnnoeste cererea pomenirii lui, a taţă- 
lui Nicolae, a mamei Irina (dar nu li se arată gradul de înrudire), 
a morţilor si viilor lui, între cari Stefan, copilul cel nou, dăruit 
de Sfânta, căci slăbănogul Ioan, dus la băile din Brusa, nu mai eră 
acum în vieaţă (1). Schimbările, prielnicele reforme vor trebui vestite 
pretutindeni de doi arhierei sau doi clerici, ce vor merge în fiecare 
oraș şi eparhie, dovedind aceasta prin adeverinţa de acolo. Vor fi 
ocrotiti în deosebi pentru merite față de dânsul Mitropolitul de Mo- 
nembasia, care i-a adus trupul neinsufletit al fiului, si Meletie Sirigul, 
«prea-inteleptul si prea-inväfatul dascăl», care-i e «pärinte duhov- 
nicesc» si, numit la eparhia Proilavului, a Brăilei muntene si a 
Smilului său, să se bucure în pace de veniturile sale, nefiind 
supus la nici o dajde. 

«Dacă se va călcă vreunul din aceste puncte, «spun, silit si ce- 
rând iertare, că voiu aveă să-mi caut, întregi si fără lipsă, banii 
mei, si cu celelalte cheltueli toate, dela Preasfintia Ta, iar scri- 
soarea aceasta să se socoată parcă n'ar fi.» In celălalt caz, Biserica 


(1) Hurmuzaki, IV?, p.512, no. pxov; p. 518; Fragmente, III, p. 118; Studii și docu- 
mente, IV, p. 226, no. LXIII. 

il va aveă statornic și pulernic patron: «Deoarece eram si sunt fiu 
al prea-sfintei Marii Biserici răsăritene a lui Hristos, lăgăduese cu 
conștiință curală că urăsc si vräjmäsesc pe dusmanii ei si nu-i socot 
mai prejos de ai noștri dușmani si protivnici, pentru cari spun foarte 
limpede că aceia, cari vor fi dușmani si pedepsitori ai Marii Bise- 
rici sunt şi ai Preasfintitului, si aceia cari sunt ai Preasfintiei Sale, 
sunt de asemenea si ai mei si ai obștii, si pentru acestia zic, de 
alminterea, că, având nădejde în atotputernicul Dumnezeu si în sfin- 
tele si bine-primitele rugăciuni ale noastre, să mă lupt cu ei în 
faptă și în vorbă, în vremea în care mă va ajută, cu tot ceeace 
mi-a dat harul său» (1). 

Aceste condiţii cuprind o întreagă prefacere a Patriarhiei. Ele 
erau menite să dea Bisericii popularitatea pe care o pierduse prin 
cereri de bani nesfârşite cari nu serviau decât la îmbogățirea 'Tur- 
cilor, să taie firul tors strâns al intrigilor prin încetarea dusmä- 
niilor din vremea, crizei celor doi Chirili, să împiedece, prin comi- 
tetul de arhierei, risipirea putinilor bani pentru scopuri personale 
Si să supuie controlului sever al Domniei moldovenești o gestiune 
financiarä sălbatecă, : 

Patriarhul nu puteă decât să se supuie. In Septemvrie el declară 
printr'un nou Tomos că primește toate cele șase cereri (1) si totodată 
el orânduiă alegerea celor patru sfätuitori, cari fură Ioanichie de 
Heraklea, unul din solii intorsi din Moldova, Grigorie de Larisa, Pa- 
homie de Chalkedon și Daniil de Seres; ei fură întăriţi, la aceeaş 
dată, ca epitropi patriarhali si exarhi ai Sfântului Sinod si ai «fra- 
tilor în de obşte». Se adäugeà că orice cheltuealä ar face ei din cassa 
specială a veniturilor strânse de dânşii pentru acoperirea datoriilor 
trebue adusă la cunoștința patronului domnesc al Bisericii constanti- 
nopolitane (2). Si, în acelaș timp, pentru a măguli pe acest puternice 
și bogat advocatus ecclesiae, se desfäceà locul său de origine, Ar- 
vanitochori, în episcopia de Crven, din care făcuse parte până 
acum, și se declară —lueru neobișnuit în practică pentru localităţi, nu 
pentru biserici singure — stavropighie patriarchalä, tétoc TUTBLO.P- 
ex ui Grubpornțtawbs, datoare a da numai 2.000-de lei pe an (2). 
Si se spune anume, în cele mai tari cuvinte de laude, că aceasta 
se face, «pe lângă rugăciunea si mijlocirea, neîncetată către Dum- 


(1) 1bid., p. 146 si urm., no. COXLIII. 

(2) Papadopulos-Kerameus, “Isposohoptrtu B6)., IV, pp. 373—6. Acest act mi-a scä- 
pat din vedere la alcătuirea volumului XIX din colecţia Hurmuzaki. Il voiu da la apen- 
dicele lui. i 

nezeu, pe care o facem seara și dimineaţa si la miezul zilei cu 
toţii în toate bisericile pentru vieata indelungată a acelui prea-cu- 
cernic si prea-strălucit Domn si a deplinei lui sänätäti și fericiri si 
a întăririi prea-fnältatului său tron», ca un semn de recunoștință 
pentru omul care, în asà de grele împrejurări, a luat asuprä-si 
patronatul Bisericii, dându-i si lui, Partenie, o liniște senină, o bună 
vieatä bisericească, aşă cum 0 cer canoanele. 


Cu tot tonul asà de supus al acestor declaraţii, cu toată che- 
marea în sprijin a numelui lui Dumnezeu, cu toată afurisirea celor 
ce vor lucră împotrivă, cu toată inflorita frazeologie bizantină a 
acestor acte, acei cari le dăduseră, cu Partenie în frunte, erau ho- 
täriti să nu le observe, liberându-se cât mai iute, odată cu partea 
mai strigătoare a datoriilor, şi de acest control apăsător. 

E sigur că la sfârşitul anului 1642 măsurile impuse de Vasile 
Vodă nu se mai aplicau. Ele «se opriseră putin din pricina impre- 
jurărilor vremii», cum recunoaște însuș Partenie. Dar binefäcätorul 
Patriarhiei, care cheltuise atâţia bani pentru liniștea și siguranța, 
ei, fu înștiințat îndată, de aceia pe cari-i asezase ca supraveghetori 
si sfătuitori prin Tomos-ul din 1641 si pe cari, prin noua sa intervenţie 
din August, el îi indicase pentru aceasta: agenţii la Poartă, capu- 
chehaielele (1). 


IV. 


Lămuriri asupra lor sunt necesare, cu atât mai mult, cu cât, 
afarä de o veche si grosolană falsificare (2), ele se vor da acum pentru 
întâia oară. 

!_ Terile noastre avuseră odată ca reprezentanți la Poartă — cum 
vom arătă pe larg cu alt prilej — pe însişi fiii Domnilor: fiii lui 
Dan l-iu, lui Vlad Dracul, lui Stefan cel Mare, lui Petru Rares, lui 
Alexandru Lăpuşneanu, ostateci princiari, meniţi să asigure ascul- 
tarea părinţilor lor. Apoi se ajunse la plenipotenta autoritară, su- 
perioară în trecere pe la cei mari, Domniei înseș, pe care se chemă 
că o serveşte, a Grecilor influenţi, de felul lui Mihail Cantacuzino 
Saitanoglu, a lui Andronic fiul acestuia, a Banului si Vistierului 
ani, pe lângă cari doar mai lucră şi câte un simplu agent fără o 
calitate bine hotărită. Numai la sfârşitul veacului al XVI-lea găsim 


(1) Hurmuzaki, XIX, la aceste date. ; 
(2) Uricariul, IX, p. 47 si urm.; X, p. 47; XVII, p. 378 si urm, 

ca reprezentanţi cu numele de capuchehaie, pe Duca,.al lui Petru 
Șchiopul, de prin 1590 (1), pe Dimo Celebi, al lui Mihaiu Viteazul, 
care muri in chinuri pentru «trădarea» stăpânului său, pe Carai- 
man, al lui leremia Vodă, care fu împuşcat pe stradele Stambulului 
de dușmanii Movilestilor (2). De sigur că Radu Mihnea, sprijinit pe 
influența sa la P oartă, a trebuit să aibă acolo oameni destoinieci în 
serviciul säu.Moise Movilă, care aveà si alte legături (3) in Capitala Im- 
periului, răsplăți cu darea unui sat pe Dumitru Vornicul pentru «slujbă la 
Tarigrad»(4). Cât priveşte pe. Vasile Lupu, iată ce putem spune despre 
agenţii săi, intre cari nu trebue să se numere acel Curt Celebi, 
îndată, un dușman, care fusese numai ajutător, prin legăturile sale 
țărigrădene, pentru căpătarea pe bani a Domniei. 

La 1636 un «bogat Grec» eră «insärcinatul de afaceri» al Dom- 
nului Moldovei la Poartă, si el îşi mărită fata după Grecul Toma, 
care avu apoi o misiune la Moscova si care e cunoscut; si de aiu- 
rea: o nuntă strălucită, la care luă parte nepotul ministrului Olandei, 
secretarul acestuia şi un funcţionar, apoi agentul pretendentului 
ardelean Ștefan Bethlen, dușmanul lui Räk6ezy, şi în sfârșit Chiril 
Lukaris el insus (5). Peste câtăvă vreme veniă în locul lui un 
Moldovean, Vistierul Păladie, căruia, la 1641, i se făceă de Domnie 
un dar pentrucă «au slujit cu toată inima si cu mare credință la 
Țarigrad și în alte părți, la toate trebile noastre, si acum la 
Țarigrad Domniei Mele slujește si terii Domniei Mele» (6). E acela 
subt care porniră, legăturile împărătești cu Patriarhia, 

El va cedă la rândul său acest loc de primejdie si de luptă, de 
mare înrâurire însă şi de putință de a face bani, lui lorgachi Vis- 
tierul, despre care se spune la 1645, de Vasile Vodă, care-i dă moşia 
Boziestii, că «și acum iaräs la Țarigrad nouă si ţerii slujeşte» (7): 
e acelaş care va fi apoi Postelnic(8). 

Acum căţivă ani, d-ra Maria Bengescu descrià în «Literatură, si 


(1) Hurmuzaki, XIX, p. 87, no. crav. Cf. menţiunea lui Stamati Stolnicul care-i slu- 
jise lui Petru «in feri străine» (Uricariul, XXUI, pp. 31, 304). 

(2) Aceste Anale, XIX, p. 258. 

(3) Studii și documente, IV, p. 18. 

(4) Confirmare de Vasile Lupu; rezumat în doc. 199/XIII al Academiei Române, re- 
produs aici, în anexe. 

(5) Hurmuzaki, Fragmente, III, p. 102. 

(6) Ghibănescu, Surete și izvoade, LII, pp. 236—7, no. 139. 

(7) Uricariul, XXIII, p. 188 si urm. 

(8) Ghibănescu, 7. c., IV, p. 264 și urm. (familia, lui). 

Artă Română» rămășițele ce se distrug, fără nici o îngrijire din 
partea celor ce ar puteă s’o aibă, ale vechiului Bogdan-Saraiu, de- 
la Chitab-Hamâm, din care se mai păstră acum jumătate de veac 
«grădina și paraclisul», de piatră, pătrat, cu boltă, mai având unele 
zugrăveli (1). De curând, în 1633, în ziua omorului lui Miron Vodă, 
se scrisese de Tefterdar, ca averea unui trădător, tot ce eră acolo(2). 
Atară de aceasta, Vasile însuş clădise, cred, aici o casă a, lui, care 
se numără printre cele mai frumoase din Constantinopol. 

De capuchehaiele va fi vorba încă mai departe. Deocamdată e 
locul să se arăte în ce fel răspunse Domnul Moldovei la jignirea 
gravă care i se făcuse prin încercarea de a se aduce Biserica 
patriarhală înapoi la haosul si la ruina in care se găsiă înainte 
de dânsul. : 


V. 


In 1642 tocmai el afirmase încă mai mult drepturile sale «impä- 
rătești» prin fixarea credinţei la sinodul din lași, care, deschis în Martie, 
se prelungi in ședințe răslețe până la începutul lui Decemvrie, când 
izbucni conflicitul cu Partenie. 

Eră vorba de osândirea solemnă a calvinismului. O voià în rândul 
intăiu Meletie Sirigul, care păstră legături cu catolicii, apoi Petru 
Movilă, Mitropolitul, intransigent în ortodoxie, al Chievului, care-și 
aveă gata o «Mărturisire», lucrată, împreună cu teologul Cunovici, dar 
îndreptată și tradusă de Sirig(3), şi numai în al treilea, rând si pentru- 
că nu puteă face altfel — i-ar fi plăcut să hotäreascä însuş din Con- 
stantinopolea sa, căci sinoade nu se ținuseră de veacuri — Partenie 
insus. Desconsiderând discuţiile pe cari erau să le înceapă la lasi 
teologii ruși din școala lui Movilă, Trofimovici, Cunovici,. Xenovici 
(Grec de origine), el nu trimese acolo nici un delegat, ci imputer- 
nici numai ca reprezentant al său pe un Mitropolit care venise mai 
de mult în Moldova si eră să rămâie acolo, pierzându-și și Scaunul, 
Porfirie de Niceia. Poate că-l supără și adăpostirea în Moldova a 
lui Atanasie Patelarie, fostul Patriarh din vremea luptelor, a Patriarhu- 
lui care aveă ca «pâne» o biserică din Galaţi. 


(1) Un Ahmed Aga îl cumpărase cu 6.000 de lei dela administraţia vacuturilor; Uri- 
cariul, V, pp. 170—2. | 

(2) Studii si documente, IV, p. 201. 

(8) Cf. Papadopulos Kerameus, Iepochopertxn Bt, IV, p. 334. Tot pe atunci eră în 
Moldova și Porfirie de Ianina, episcop Boèpouro5 at Thwxtwy, care copiă în laşi la 1644 
Logica lui Nichifor Blemmides (ibid. I, p. 438, no. 480). 

Oricum, la 20 Decemvrie se tipärià la Iași gramata prin care el 
osândiă rătăcirile din cunoscutul catehism al lui Lukaris(1), dar nu- 
mai la 11 Martie 1643 se dädeà și aprobarea canonică lucrării lui 
Petru Movilă, revăzută de teologul lui Vasile Lupu (2), și poate si de 
învățatul läudätor al lui Vasile Vodă, pentru el lumina, mângâierea 
si sprijinul Grecilor (3), —ea îi fusese trimeasă la 20 Octomvrie 1642, 
adăugându-se si iscäliturile tuturor celorlalți Patriarh. 


Zăbava lui Partenie de a se interesă de sinod, netrimeterea unor 
delegaţi anume, nehotărirea față de catehism ajutaserä să amà- 
rească pe ambițiosul Domn al Moldovei, pentru care sinodul dela ași 
trebuiă să fie un punct culminant in vieață. El aveă la îndemână 
mijlocul de a ingenunchià pe Patriarhul recalcitrant. «In indignarea 
sa, mișcat dela Dumnezeu», spune acesta, după înfrângerea sa, «a 
oprit ce eră să trimeată, și prin această părăsire s'a ridicat cel mai 
mare val si vijelia cea mai mare a datoriilor.» Indată deci, în Ianuarie, 
epitropia, recunoscută ca binefäcätoare, ca necesară, ca fără drept 
înlăturată, fu din nou așezată. Ea trebuiă să dureze fără soroc, fiind 
alcătuită din doi arhierei si trei clerici, aleşi de soborul cel mare, 
la care luau parte si arhonţii, fruntașii mireni ai Grecilor Constantino- 
polei. Li se adăugeau însă, după noua orânduire, «și doi dintre arhiereii 
fruntaşi, pentru curătoria si așezământul și ajutorul lor, împreună 
si cu un cleric dintre cei dintâi, asà încât să fie de toţi opt la 
număr», «conlucrători si ajutători ai noștri la toate datoriile si cele- 
lalte greutăţi si nevoi de bani, si să aibă ei toată grija sfântului 
sinod al clerului întreg», pe lângă vechea sarcină de a strânge 
veniturile pentru plata datoriilor. Patriarhul nu-și păstră acum—asà 
i s'a, cerut de sigur de Vasile însuş—decât «venitul omoforului și 
al epitrahirului nostru», precum şi al liturghiilor din Constantinopol 
si Galata, cu împrejurimile, pe lângă «hirotoniile preoţilor si diaconi- 
lor». Iscäliturile lor erau cerute pe orice act patriarhal subt pre- 
textul eufemic de a se împiedecă asttel scrierea de «scrisori plăs- 
muite». Se aleseră fără întârziere în comisiunea dintâi Pahomie 


(1) Bibliografia românească, I, pp. 119, 535—6. Decretul patriarhal se dă în facsimile 
in Biserica Ortodoxă Română, XXXIV, Iulie 1910. 

(2) Michalcescu, Die Bekenntnisse und die michtigsten Glaubenseeugnisse der griechisch- 
orientalischen Kirche, Leipzig 1904, p. 28. 

(3) Hurmuzaki, XIII, p. 439 si urm.; Litzica, Catalogul manuscriptelor grecești ale Aca- 
demiei Române, p. 191. Cf. "Aavastov f:nmopos mod Boéavrion "Avcurarehhpos, Paris 1655 
(inaccesibilă mie). 

de Chalkedon, Cornilie de Metimna, Marele Econom Hristodul, Sache- 
lariul Gheorghe si Dicheofilaxul Mihail, iar în funcţia de «curatori» 
(wigorie de Larisa, Partenie al Adrianopolei, cunoscut si de mai 
inainte, pe lângă Marele Logofăt Laskaris. Se alese apoi încă un 
membru, Marele Retor Mihalachi Kunupis. Ei erau ţinuţi să-și facă 
anul în Constantinopol, trebuind să infätiseze socotelile înainte 
de a se depărtă de acolo. Datori cu firescul respect față de capul 
Bisericii, ei aveau însă față de dânsul o situaţie covârșitoare: «Sme- 
renia Noastră», e silit a scrie Partenie, «trebue să-i aibă pe dânșii 
în toală, cinstea, dragostea si buna primire, si fără voia lor să nu 
facă nimic, ori să se apuce cumvă să trimeată oameni în eparhia 
vreunui arhiereu ca să ceară cevă dela el, care n'ar fi dator să 
dea, ci din potrivă», căci «greutatea Bisericii e de nesuferit si nu 
se poate cârmui numai de unul, ci trebue să fie si alţii cari să 
lucreze si să-ajute în toate». Afurisenia împotriva călcătorilor noului 
Tomos se îndreaptă împotriva Patriarhului, căci încă odată se sta- 
tornicesc veniturile lui deosebite, a căror întrecere ar atrage pe- 
deapsa dumnezeească, Partenie se mulțămiă iaräs să amintească grija 
ce avuse și inainte de suirea în Scaunul patriarhal ca datoriile Bi- * 
sericii să fie plătite si starea ei îmbunătăţită. Intr'un adaos se afirmă 
din nou nevoia de a se instiintà, pentru orice cheltuealä extraordi- 
nară «prea-folositorii si de bun neam boieri si epitropi», capuchi- 
haielele, cari vor primi și socotelile anuale, și chiar Domnul îinsus (1). 

Pentru a face pläcere lui Vasile Vodă, Patriarhul recunosteà apoi, 
in Noemvrie, ca stavropighie si metoh al Terusalimului biserica Maicei 
Domnului dia Ismail, în eparhia lui Meletie Sirigul deci, refăcută 
de fratele Domnului, Gheorghe Păharnicul (2). Indată Meletie plecă 
la Moscova, si el scrià Țarului să stărue si el pentru ca bogatul 
Vasile să nu uite Biserica cea Mare a Constantinopolei (3). Si tocmai 
în 1643 se alcätuià, de Patelarie, în versuri eroice, traduse apoi în vul- 
gara înţeleasă de protectorul său, cântarea de laudă a Domnului, 
care i se păreă «al doilea Ahile», pe lângă multe altele (4). 


(1) Hurmuzaki, XIX, p. 164 si urm., no. COLI. 

(2) Zbid., p.170 și urm., no. corar; Gedeon, Ilerprapytro! Ilivaxes, p. 570. Poate tot atunci 
să se fi supus Patriarhiei si Renii (Tomarova). V. orânduirea patriarhală, mai târzie, 
care o restitue episcopului, în Papadopulos Kerameus, ‘leposohoperext) B:6X.,IV, pp. 380 —1; 
cf, și îbid., p. 18, no. 49. 

(3) Hurmuzaki, XIX, p. 173, no. CCLIIT, după Vitae oo Cnomermns Poccin cp Bocrorowr, 
REA în Melhisedec, Nofife, p. 199. 

(4) Ed. Papadopulos Kerameus în Hurmuzaki, XIII, p. 448, 

„«De nu te-ai fi arătat, ar fi rămas ruinat Patriarhatul si piatră 
nu sar vedeă pe piatră (1).» 

Vasile, care plätise până atunci 25.000 de ruble pentru ştergerea da- 
toriilor Patriarhiei, se învoiă ca ea să fie «închinată» Țarului Mihail 
în vederea acoperirii acelei sute de mii cari mai rămăseseră (2). 
Dar pe acel timp—si aceasta explică de ce trimeteà pe Partenie la 
stăpânitorul Muscalilor — Domnul Moldovei eră hotărit să scoată pe Pa- 
triarh pentru a pune în loc pe acel Atanasie Patelarie, oaspetele său, 
care nici el nu va fi stat cu mânile în sân, obosit de cei zece ani 
de mazilie departe de strălucirile Bizanțului (3). In Fevruarie 1644, 
câtevă zile după ce Marele Vizir Cara-Mustafă, ocrotitorul Patriar- 
hului Albanez ca si dânsul, fusese omorit din porunca stăpânului 
său, se ceru lui Grillo, dragomanul venețian, care tratà de mult 
căsătoria, fiului său Ambrosiu, simplu giovine di lingue, cu a doua 
fiică a lui Vasile, Ruxanda, ostatecä (dela 1642)/in Constantinopol, 
să cheltuească și până la 20.000 de galbeni turcesti (real) pentru 
scoaterea dușmanului. Grillo se si infelesese pentru a intrebuintà 
serviciile cadiului de Galata, influent pe lângă Sultanul imbecil, și 
bailul venețian eră gata să stărue pentru imediata înlăturare a lui 
Partenie, prins fără veste. Dar unul din capuchehaiele, care aveă 
legături cu Mitropoliţii din partidul acestuia, trădă intenţiile Dom- 
nului său. Patriarhul amenințat se ascunse, până în Martie, și făcu 
mustrări lui Grillo pe care, ziceă el, şi-l crezuse până atunci «mare 
prieten» — doar îi logodise fiul cu Ruxanda (4)—și nu-l jignise cu ni- 
mic (5). Patelarie aveă însă, de mult, si sprijinul Propagandei, ca 
vechiu dușman al calvinizantului Lukaris (6) si, ca nobil venețian 
născut in Creta, el trebuiă să se bucure si de sprijinul bailului (7). 


Lovitura se dădu în Septemvrie, Meletie fiind la Constantinopol. 
Sfatul impus de Vasile se ridică împotriva lăcomiei de bani a lui 
Partenie. Inaintea mulţimii ce asistă la discuţie în biserica Sfân- 


(1) "Av dèv “Mehec quyy elvar mavrehăs dpayoutvov. 

To arptapyeiov mal obre “hehe ewpei mtvag c'uepoy Aioy în N (ibid, p. 442). 

(2) Zbid., XIX, pp. 173—4, no. coLv. 

(3) Afurisenia contra lui din partea lui Lukaris, în Papadopulos Kerameus, “Leg: s0hw- 
pen, B+), IV, pp. 17—8. 

(4) Hurmuzaki, Fragmente, III, p. 119. 

(©) Hurmuzaki, Documente, IV?, pp. 531—2, no, DCXKXIII; p. 553, no. DOXXV; acelaș, 
Fragmente, IT, p. 136. 
_ (6) Zbid., pp. 103—4, 1078, 

(7) Zbid., p. 106, 

tului Gheorghe, Mitropolitul Grigorie de Larisa îşi arătă vehement 
motivele de plângere si, cu toate protestările poporului, chemă, la, 
1/11, pe șeful Bisericii la Divanul Vizirului. In zădar încercă Par- 
tenie să se răscumpere cu o sumă mai mare sau să scape printr'un 
dar de 500 de galbeni turcești, —căci veniturile cele mari erau în 
punga păzită de supraveghetori. Fu mazilit, arestat, suit pe un 
caic și trimes, în ziua de 17, la Tine (2) sau la Cipru, la Rodos, 
bucuros că nu-l îneacă, precum se svonise (1). Mitropolitul de 
Adrianopol, Partenie, de loc din Chios, «huomo di petto e 
d’eloquenza», din comisiunea epitropilor, fu pus în locul lui si 
recunoscut indatä, cu obisnuitele afurisanii pentru cel căzut, de 
Soborul cel Mare, a cărui părere în acest conflict eră întru câtvă 
deosebită de a stăpânilor. Când anatema se ceti în biserică, pen- 
iu ciubirea de argint» si «despretul de săraci» ale mazilului, adău- 
gându-se că eră inselätor faţă de creditorii Marii Biserici și că pre- 
tindeà Mitropoliţilor să plece în eparhiile lor, mulțimea, strigă că, 
asupra capului uzurpatorului trebue, să cadă, că el nu.e caxios», 
cum i se cântă, ci «anaxios», nevrednic. Totus altfel credeă Sul- 
tanul, care îmbrăcă la 12/22 Noemvrie cu caftane pe noul Partenie 
și pe nouă din ai lui, după ce se adăugiseră 120.000 de sultanini 
luaţi dela Turci și Evrei la vechea datorie (2). Afacerea costase 
42.000 de galbeni numai pe Vasile. Indată după aceasia fu scos 
și Capuchehaïaua Dumitrachi, a cărui necredință fusese dovedită (3). 


Partidul învins nu pierdă însă toate nădejdile și el găsi sprijin 
in alte uri trezite de puterea lui Vasile în Biserică. 


Scaunul Alexandriei aveă, din zilele lui Meletie Pigas, apoi vicariu 
de Constantinopol, și ale lui Chiril Lukaris, care petrecuse mult 
timp lângă Radu Mihnea, legături strânse cu ferile noastre. In adă- 
postul oferit de Mateiu Basarab murise Mitrofan Kritopulos, urmaşul 
acelora, în 1639 (4). Succesorul lui Mitrofan — el designase pe Mitropo- 


(1) El muri pe la mijlocul lui 1646 în Chios; Gedeon, Iurpupytzot Iltvaxes, p. 569. Ar 
fi fost otrăvit (Scarlat, Byzantios, ‘H *Kwvoravrwobnohs, II, Atena 1862, p. 534 și Meletie de 
Arta, 2. e. p. 449. Of. și Hurmuzaki, XIII, p. 518). i 

(2) Rapoartele venețian și imperial în Hurmuzaki IV? si Fragmente, UI; scrisoarea 
lui Ioan Petrov, după Muraviev și Melhisedec, în Hurmuzaki, XIX, pp. 174—5, no. 
CCLVIII. 

(3) Hurmuzaki, Fragmente, II, p. 141. CE. şi acelaș, Documente, IV:, p. 535, no. DOXXVIII. 

(4) Hurmuzaki, Fragmente, II, p. 110; Papadopulos Kerameus, “Iepozohnpurer B6)., I, 
p. 349, 

litul Veriei si pe un Neofit—fu hotărit de Vasile Lupu, care aveă 
pe lângă dânsul ca duhovnic pe un Candiot, Nicolae din Ascolo, ie- 
romonah, care fusese învățătorul Patriarhului de atunci, Chiril de 
Veria. Ajutorul acestuia, înlătură toate greutăţile, și el își puteă 
începe, ca Nichifor, păstorirea în Alexandria (1). Acest Nichifor veni 
în Moldova cu prilejul certei pe care o aveă cu călugării dela 
Muntele Sinai, cari făceau concurență Patriarhiei prin slujba săvâr- 
şilă la metocul lor din Cairo, si ceru ca ocrotitorul său să 
întărească hotärirea lui Lukaris împotriva acestora. Când apoi Ni- 
chifor incetä din vieață, tot Vasile făcu să se numească Ioanichie, 
fost de Veria, pe care-l numeşte «prea-dorit și iubit și prea-cald 
prieten în toate si drept si virtuos și bun om, dar si vlăstar și 
rod al acestei ţeri» (ceeace pare a însemnă Moldova). Vasile, care, 
pe urma altor Domni români, făcuse daruri la Sinai, dregând, se pare, 
zidul de împrejmuire—inscripţia actuală, pusă in numele ctitorului, 
marele lustinian, (2)are si stilul și duetul celor grecești din Moldova—, 
dădu sentința definitivă pentru oprirea slujbei la 10 August 1645, 
si peste câtvă timp Sinodul constantinopolitan recunoștea dreptatea 
ei (3). Să adaugem că după Ioanichie locul de Patriarh îl tineà la 
1647 Mitropolitul Paisie de Silistra (4). 


Nu mai putin decât Constantinopole bisericească atârnă de puterea, 
ajutată de “mijloace asà de mari, a lui Vasile Patriarhatul lerusa- 
limului, care aveă în Moldova mânăstirile sale, în fruntea cărora 
stăteau Sf. Sava, din vremea lui Petru Șchiopul, Galata, închinată 
de Radu Vodă, si Barnovschi, dar al Domnului cu acelas nume (5). 

In toamna anului 1637 sosiă la Constantinopol, după ce culesese 
mile în Tara-Româneascä, de unde aduse mai târziu si splendida 
evanghelie cu chipurile lui Mateiu și al Doamnei Elina, cari se 
văd reproduse în vol. III din «Biblioteca [erosolimitanä» a regretatului 


(1) Zbid. Scrisoarea de înştiinţare către poporul său, aflätoare in ms. 276 al Sfântului 
Mormânt, ar trebui publicată. V. Hurmuzaki, IV1, pp. 641—2. 

(2) Tafrali, Mélanges, Paris 1913, p. 773. 

(3) Hurmuzaki, XIX, pp. 175—9, no. CCLX și pp. 18t—2, no. CCLXIV. Cf [P. Neokles], To 
xavoytăy ditaoy nod matptapyuro5 Üpévou sv ‘lspocokbpuy En ris ăpytentaronis Xiwă, Con- 
stantinopol 1868. In 1646 Ioasaf arhiepiscop de Sinai e pedepsit pentru a fi slujit contra 
canonelor (Gedeon, Z. c.,p. 574). 

(4) Papadopulos Kerameus, “Ieposohopirru Bu6X., I, p.338, no. 25. 

(5) Asupra relaţiilor acestui Patriarhat cu Moldova în total, voiu vorbi într'o cerce- 
tare deosebită. Deocamdată, pentru slujba lui Teofan la Galata inaintea lui Miron și a 
mamei sale, v. Papadopulos Kerameus, “Izpogohopurzta:n Br. Ii, p. 162. V. și cbiq., 1V,p.145, 

Papadopulos Kerameus (la p. 223) (1) Teofan Patriarhul Ierusalimului. 

Și in Moldova veni de multe ori Teofan, ale cărui legături cu 
această țară, foarte vechi si foarte însemnate, le-am schiţat aiurea, (2). 

Când, după o pästorie foarte lungă, care dădu vază si avere Sfân- 
tului Mormânt, Teofan se stinse, la 15 Decemvrie 1644, Vasile Vodă 
pretinse a-și impune candidatul său, pe Paisie dela Galata. Aceasta, 
se și făcu, părinții ierosolimitani plecându-se înaintea, voinţei ocro- 
titorului lor. La 23 Martie 1645 se făceă sfinţirea fostului egumen 
in strălucita biserică a Trei lerarhilor. Erau de faţă si slujiau, dintre 
Vlädicii Moldovei, Mitropolitul Varlaam si episcopul de Roman 
Anastasie. Din partea lui, Patriarhul ecumenic trimesese ca, repre- 
zentanţi pe energicul Grigorie de Larisa si pe episcopul de Casandra, 
Lavrentie (3). Indatä după aceasta, noul Patriarh porniă într”o călă- 
torie la Moscova, care nu se isprăvi decât la 1651 (4). 

Paisie avuse un contra-candidat, pe Meletie fost Mitropolit, Pa- 
Wiarh de Ohrida (5). Invins, el nu iertă Domnului, care-i ajutage 
rivalul, această infrângere. 


VII. 


In Aprilie 1645, Partenie al II-lea făcti solemn slujba de Paste, 
purtând pe frunte mitra de aur cu pietre scumpe, cum se pare că nu 
făcuseră fnaintasii săi.: Postul Patriarh de Ohrida îndrăzni atunci să 
arăte că această mitră e o coroană, adusă în biserică numai pentru a o 
sfinți si că e destinată lui Vasile însuș. «Toţi Mitropoliţii s'au invoit, 
la ieșirea acestei flote în Marea, Albă (Mediterană) împotriva, Venetie- 
nilor, a strânge trupe pentru a-l chemă la Impärätie.» Polonii l-ar fi 
ajutat, și s'ar fi ridicat toată Grecia pentru urmaşul creştin al lui Con- 
Stantin cel Mare. Vizirul ceri dovezi si, neputându-se aduce, Patriarhul 


(1) Mateiu dă 7.000 de lei pentru lucrări la Betleem (Hurmuzaki, XIII, p. 520). Relaţii 
cu Sfântul Mormânt, Gedeon, 7. c., p. 577. 

(2) Istoria Bisericii, |, p. 258 si urm. 

(3) După Melhisedec, 7. e. pp. 210--1, în Hurmuzaki, XIX, p. 180, nle. CCLXI—11I. 

(4) Istoria Bisericii, I, p. 316; Hurmuzaki, Fragmente, UI, pp. 161—2. 

(5) După Melhisede el. c., p. 209, în Hurmuzaki, 7. €., pp. 180—1, no. COLXIIT.—N'am avut 
publicaţia lui $. A. Dolgov, care formează vol.42 din «Biblioteca Palestiniană» rusă, cu- 
prinzând «Cele întâmplate la Ierusalim si in Constantinopol (1649—52)».— Vasile, care, 
după moartea Doamnei Tudosca, luase pe Ecaterina, Circasianä de neam princiar, 
«donna principale circassa, di privileggiata bellezza» (Hurmuzaki, IV?, p. 505, no. 
DLXXXV II), care nu eră—cum socoate bailul—mahomedană, ci bună creștină, aveă de 
sigur relaţii și în această lume a Iberiei și Georgiei, care-și păstră vieafa culturală bi- 
zantină în forme nationale proprii. 

de Ohrida, se turci ca să scape de pedeapsă. Totus fu spânzurat înain- 
tea Sfintei Sofii,—ceeace costă pe Vasile 15.000 de taleri (1). 

Nu eră adevărat, dar singur gândul că s'ar puleû asà cevă arată, 
la ce înălțime se ridicase în ochii tuturor ortodocșilor purtătorul 
coroanei moldovenești. Doar Patelarie, pomenind si plata, de Vasile, 
a birului mânăstirilor dela Athos către Sultan (2), declară, că «acest 
unic apărător si unică glorie, bucurie a neamului grecesc» (3), lipsitde 
Impăratul său (4), e, de fapt, el Impăratul: 


Căci tu, vrednice de-admirare, 
Impărat eşti pentru noi (5). 


Și, dacă ne mai gândim la cuvintele lui Miron Barnovschi despre 
«coroana cea domnească și a 0răii pământului acestuia» (6), vom da 
un înțeles si mai adânc întâmplării din 1645, caracteristică pentru 
politica, aceluia, care în adevăr simtià în el cevă din mostenirea de 
datorie si drept a Impäratilor creștini din Răsărit. 


Si lui Partenie i se făgăduise de Vasile—cum spune insus Pa- 
triarhul— «ajutor din averea sa ce i-a dăruit Dumnezeu». Dar 
buna înțelegere cu acesta nu finù mult: dovadă porunea de a 
se plăti dăjdiile si (mru (7) si actul din 13 Martie al Patri- 
arhului prin care, în locul” lui Teofan de Paleopatre, rămas în 
Moldova, de unde, cu toate chemärile repetite, nu voiă să se în- 
toarcă, se puneà înaintaşul său mazilit(8). Erà o declaraţie de răs- 
boiu, si rezultatul luptei fu acel ce se puteă aşteptă. Si acest al 
doilea Partenie, care făcuse, poate încă de atunci, păcatul de a 
pâri la Turci pe Paisie al Ierusalimului, ocrotitul lui Vasile, şi gre- 
sala de a nemulfämi pe Mitropoliţi, pentru cari el eră Tiranul 


(1) Hurmuzaki, Documente, IV?, p. 535, no. DOXXVIII; Fragmente, III, p. 144. Avem ra- 
poartele austriac și venețian și scrisoarea, reprodusă în Hurmuzaki, XIX, pp. 180—1, a lui 
Isaia Ostafiev. Mai târziu s'a pus în legătură afacerea coroanei cu cearta dintre Par- 
tenie și Paisie din Ierusalim (ébid., XIII, p. 518). 

(2) [. e. pp. 441—2. 

(3) DE povagdy Eye md sevos [Luc dotay nul Bo:qhây. 

SE pôvoy Eyet tă gs mob, cb pLévoy Exyet dtă wabynaty nov (ibid., p. 446). 

(4) Kai Gacthtug ăimzort ma! ebuhete ebyoc àptornc (ibid., p. 447). 

(5) PAM où, ătrobabuaore, etern We Guathebe eîc ‘nuas (îbid.). 

(6) Ghibănescu, 7. c., V, p. 191. . 

(7) Gedeon, 1. c., p. 573. 

(8) Hurmuzaki, XIX, pp. 182-—4, no. COLXYV. 

('OËbe, Keoxiyns, Apuorijptoc), «Goliat» (1), căzu; la 22 Octomvrie 
1646, si Vasile spune anume că el l-a răpus fiindcă eră tiran si 
turburător al Bisericii, care i-a «îndoit şi întreit» datoriile, și, adauge, 
«ne-a atins și pe noi în multe acolo unde nu se cädeà» (2). Si un 
raport olandez arată «dusmänia Domnului Moldovei» ca motiv al 
catastrofei și al trimeterii mazilului plătită cu 30.000 de taleri, la 
Cipru (3). loanichie de Heraklea luă locul mazilului. 


Ioanichie nu plăci însă arhiereilor, si intrigile începură a se țese 
din nou. Să adaugem că avem dovezi despre faptul că tocmai atunci, 
in Decemvrie 1646, dacă Mitropoliţii nu dădeau decât haraciul, de- 
la locuitori—ca în insula Skyros—se culegeă Éntia (4). Si data aceasta, 
Vasile interveni imediat, neașteptat de iute, ca stăpân, pentru a face 
să se respecte voința lui. Niciodată nu căzuseră mai grele vorbe 
asupra Mitropolitilor neastâämpärati pe cari-i frământă setea de bani 
si de putere. La 5 Decemvrie 1646 el le amintià tot binele ce le 
făcuse, fără vreun interes personal, de ordine materială sau morală, 
ci numai pentru a mulfämi lui Dumnezeu, care, peste așteptările lui, 
il ridicase la înalţa treaptă a Domniei și-l dăruise cu avere îmbiel- 
șugată. | se cuveniă pentru aceasta o mulțămită. Dar în schimb ei 
se ridică împotriva omului său, ales de dânsul, care poate aveă, 
ca orice om, ca el însuș Domnul, greșelile sale, dar nu - poate fi 
osândit pentru aceasta. Au ajuns de nu le place nimeni, făcând, în 
nemulfämirea lor, pe unul mincinos, pe altul necucernic, iar pe 
Ioanichie însuș «sucit», ca să se poată ridică impotriva lor. «Mă 
minunez», spune el, «si mă crucesc.» Nu sunt oare ei răii, cari nu 
se obosesc de a unelti împotrivă oricui, până ce-și va pierde răb- 
darea și-i va părăsi cu datoriile si păcatele lor. Dacă nu voesce 
aceasta, să-i primească propunerea. Ea stă în hotărirea de a se 
dezinteresă, de a se deslipi de această Biserică pe care patimile și 
poftele lor au adus-o în halul în care se află, negândindu-se că ce 
mare păcat față de Dumnezeu», care-și are judecata si pedeapsa 
lui, Să plece, din Decemvrie înainte, la eparhiile lor si să-i lase, 


(1) Zid., XIII, pp. 518, 520. Sirigul il combätù pentru voia de a se tipäri Scriptura 
în vulgară (Gedeon, 7. c., p. 574). \ 

(2) Hurmuzaki, XIX, p. 134 si urm., no. COXxx1x. Scrisoarea e din 1646, si nu din 1640, 
cum credeam înainte de a face aceste cercetäri.—Cf. Gedeon, Î. c., p. 578. 

(3) Raport olandez, în Studii și doc, XXIII, p. 218. Evident că data de 22 «deses» tre- 
bue să se raporte la Octomvrie, nu la Noemvrie, căci până la 5 Decemvrie n'ar fi putut 
ști intrigile și n'ar fi putut să intervie Vasile. V. mai departe. 

(4) Papadopulos Kerameus, "Ieposohopurtr B:6X., IV, p. 14, no. 36. 

pe șase luni, Biserica în seama lui si a Patriarhului pe care l-a 
făcut. Să nu pretexteze că nu-i lasă creditorii, căci chezäsia lui 
ajunge. Dacă va ieși bine, şi va rămâneă Patriarhia «fecioară de 
datorii», se va merge mai departe în această rândueală, «şi poate 
să ne rugaţi si de acum înainte să ajutăm în toate și să nu iasă 
cârmuirea, Bisericii vreodată din mânile noastre». Dacă nu izbutește, 
să fie înștiințat, si va plecă, văzând că «nu e voia lui Dumnezeu 
să scape Biserica, pentru multele și nemăsuratele noastre greşeli». 
Oricum, să nu creadă că el se va lăsă de gândul ce i sa înfipt în 
minte, ci să stie—spune el cu energie,—că, codată ce m'am apucat 
de acest lucru, v'o spun limpede, rămân cu cămașa (1), și voia voastră, 
nu se va face. Si vă ajunge, căci toți Patriarhii nu pot fi răi, și 
voi buni, ci urmează că toate relele vin dela voi, și ne vom apucă, 
cu osteneală, si vă va bate mânia lui Dumnezeu, căci cârtelile voastre 
ale tuturora le cunose și le știu... Poate să biruim noi cu adevărul, 
si mai ales acuma, când toate atârnă de dajde. Și să ne iertati de 
ce am scris, căci am spus-o pe fatä(2).» 

In adevăr «toate atârnau de dajde»: Mitropoliţii primiră cu 
supunere tot ce se cuprindeă în această dojană fără păreche a irn- 
părătescului lor Domn si se recunoscü autoritatea lui, fireste, nu pe 
sase luni, dar si pe vieafa întreagă, Vor plecă toți pe acasă după Epi- 
fanie, si s’ar duce si mai departe, numai să scape Biserica. Partenie 
fusese «tiran», «tare de inimă», «silnic»; eră vrednic de mazilie. 
Acesta, noul, din potrivă, li se păreă acum, după primirea serisorii, 
«curat, smerit, bun, pașnic, simţitor, milostiv si impodobit cu toate 
celelalte daruri ce se cade să le aibă Patriarhii si arhiereii si, mai 
presus de aceasta, de o faimă sfântă si de o aplecare prea creștină..., 
asă încât nu-i place a supără nici cea mai mică vielate de pe pământ, 
furnica». Că ar aveă altă idee de dânsul, au putut-o spune numai 
acei oameni «asemenea, cu diavolul», pe cari ar dori să-i știe cine sunt. 
Iar, cât priveşte tonul în care li se făcuse mustrările cum sar puteă 
supără, «Să nu-i cadă greu sănătatea paraliticului?» Din potrivä 
acele rânduri le-au venit «ca si cum am fi fost în intunerecul 
cel mare al Iadului si am fi ieșit si am fi văzut lumina soarelui 
si a zilei» (3). 


(1) Contrar propunerii, ce fac în text, de a se înțelege: «rămân gata», e poate locuţia 
românească ce înseamnă că dă tot pentru scopul ce are în vedere. 

(2) Hurmuzaki, XIX, pp. 134—8, no. COXXXIX. 

(3) Ibid., p. 185 și urm., no. CCLXVIL. 

VII. 


Această tutelă excluzivă, fără sfat de arhierei, noua încercare a 
lui Vasile, nu fu observată. Peste un an, Ioanichie însuș fu siliţ să 
intervie din nou, ca să oprească pe Mitropoliti, în puterea vechilor No- 
vele imperiale, de a veni la Constantinopol päräsindu-si eparhiile: Mi- 
tropolitii trebuiră să-și iea din nou îndatorirea de a nu mai veni la 
Patriarhie (1); din partea, lui, în Septemvrie 1647 Vasile aveà si dreptul 
de a hotări locul de surgun al Mitropolitilor pedepsiţi (2). Hotărîrea se. 
slărămă însă de repedea schimbare, împotriva voinței lui, a persoanei 
Ecumenicului. Partenie al II-lea, cu care Ioanichie (din Lindos) credeà, 
la acea dată de Septemvrie 1647, să poată încheiă pacea, prin Mitro- 
politul de Rodos(3), izbuti împotriva lui, pe o vreme când Marii Viziri, 
cari se schimbau și ei foarte iute, la câtevă luni, aduceau, din nevoie 
de bani, tot alți Patriarhi, și când Domnii noştri erau, din nou, asà de 
puţin respectaţi, încât agentul lui Mateiu eră bătut și închis pentrucă nu 
sosise din țară, destulă carne de oaie (4). Una din aceste prefaceri aduse 
pentru a doua oară în Scaun, la 28 Octomvrie 1648 (5), pe Partenie. 
La 27 lulie 1649 el făceă declaraţii de supunere Impäratului si catoli- 
cismului, pentru a căpătă sprijinul rezidentului german Schmidt (6). Se 
lăudă că «pe vremuri a avul multi dușmani, cari lucrau neîncetat la 
căderea, lui, dar acum à izbutit să le strice planurile si să câştige de 
partea sa pe Marele Vizir si pe cei mai cu trecere meghistani turci, 
pentru care, în cursul ultimelor zile (inceputul lui 1650), ca semn al 
întăririi sale în rostul de Patriarh, a fost distins de Poartă cu un caf- 
tan (7)». Si capuchehaiaua Moldovei, Pavlachi, pe care Mitropolitii și-l 
primiau ca supraveghetor în 1646, eră sprijinitorul lui Partenie, si 
încă asà de mult, încât se pretinde că și-ar fi trădat; stăpânul, stre- 
curând Marelui Vizir videa că, decât să omoare pe Patriarh, care să 
tot aibă 20.000 de taleri ca avere, mai bine ar chemă la Poartă 
pe bogatii Domni români, ca să-i despoaie (8). Dar astfel el ar 


(1) Sathas, Meoutwvmh B:5h:obawq, IT, p. 581; Gedeon, Kavoytxut diurdèets, Emracohat, 
base, Üecriopura râv dy. [lorptépywy Kwvsrayrwovmâhews, I, Constantinopol 1888, pp 
47—50. Mäsura o luase, de altfel, si al Veriei, în 1639 (Gedeon, 1. c., pp. 43—4). 

(2) Hurmuzaki, XIX, p. 190 și urm. 

(3) Ibid. 

(4) Hurmuzaki, Fragmente, IT, pp. 148, 150. 

(5) Gedeon, 7. c., pp. 576—7. 

(6) Zbid. 

(7) Zbid., pp. 150—1; Documente, IV1, p. 706 și urm. 

(8) Zbid., p. 151. 

i a 
fi nădăjduit să-şi câştige si pe acestia, dacă ar face apoi ca Sul- 
tanul să-şi retragă porunca (1). Vasile Vodă eră prins pe atunci cu 
greutăţile ce-i veniau din partea 'Tătarilor si Cazacilor, asà încât 
numai cu greu puteă să se apere de vechii dușmani si de slugile 
necredincioase. 


Ceasul pedepsei amânduror tovarășilor, Pavlachi ca si Partenie, 
nu eră însă departe. Dela retragerea sa din Galaţi, în mânăstirea, 
Sfântului Dumitru, Atanasie Patelarie plecase fără voia lui Vasile 
la Constantinopol(2). In ziua de 24 Noemvrie, se pare, a anului 
1650, câtivà leniceri călări se aruncară asupra lui Pavlachi pe stradă 
și-l străpunseră cu hangerele. Incă de atunci se rostiă bănueala că 
«Patriarhului Partenie nu-i va merge mai bine», ca unul ce-i stià 
tainele (3). Ar fi fost în această faptă de sânge mâna lui Vasile, care 
se temeă pentru locul lui de Domn, râvnit de zisul Pavlachi. 

Partenie căută acum împăcarea—dar actele ne lipsesc — cu acela 
care-l mai trântise odată. Aruncă pe Pavlachi vina actelor de dus- 
mănie de până acum(4). Un Mitropolit merse la lași cu scrisori de 
pocăință. Aceasta-i folosi insă prea putin Patriarhului. Print un atentat 
ca și acel din Noemvrie trebuià să-şi piardă si el vieata. La 20 Maiu 
st. n. 1651 Turci în haine greceşti si cu legătura de cap albastră a 
creștinilor îl apucau, tot asà pe stradă, îl duceau legat la o corabie 
- Și-l aruncau cu o piatră de gât în Mare. Si iaräs se arată ca motiv 
dușmănia cu Vasile. Câţivă din dușmanii mortului fură închiși, si 
unul chiar spânzurat înaintea Patriarhiei. Dar Ioanichie căpătă 
caftanul (D). ; 


A urmat el după vechiul regim, al comisiunii de arhierei, ori după 
cel nou, al împărţirii puterilor cu Domnul Moldovei? Unul din două 
fără indoealä. Peste câtevă luni însă, el nu. mai puteă răspunde 
cererilor turcești si, adăugându-se. revoluţia care dădu toată puterea, 
partidei vechii Validele (3 Septemvrie) și pecetea Imperiului lui 


(1) Did. p. 152; cf. si sbid., pp. 158, 158; Meletie de Arta, II, p. 449. 

(2) Melhisedec, 7. c., p. 209. Pavlachi Banul lăsă două fete în Tara-Romäneascä, Stanca, 
si Elena. V. Iorga, Despre Cantacuzini, p. 111, no. Lrrr; Constantin Căpitanul, ed, Iorga, 
p. 162, nota 1. 

(3) Studii si doc., IV, pp. 239—41, no. Lxxv, 

(4) Zbid. 

(5) Hurmuzaki, Fragmente, I, pp. 150—1; Papadopulos Kerameus, ‘Tepocohoperewn Brâh. 
I, p. 442. 

Gurgi-Mohammed (30 Octomvrie) (1), bătrânul trebui să se retragă, 
în Noemvrie(2). Aceasta nu însemnă însă o paretisire. Ea-i fu cerută 
de Gurgi-Mohammed numai în Fevruarie, după stäruintele ambasado- 
rului englez, care-şi aveă candidatul, intrebuintänd ca agent pe fostul 
Mitropolit de Rodos, turcit acuma. La 9 Iunie (3), în urma atitudinii 
sale demne, Patriarhul eră mazilit și aruncat în temniţă. Nu se mai 
făcu nici o alegere. Un capugibaşă aduse, în ziua de 13, pe noul 
Patriarh din mila Sultanului, Chiril al Ill-lea un dușman al lui 
Lukaris; Mitropolitii se ascunseră pentru a nu-l recunoaşte si sfinți. 
Căderea lui Gurgi aduse apoi, tot în lunie 1652, si dispariţia acestui 
nenorocit. Atunci Ioanichie apăru, întors din Moldova, ultimul 
său refugiu, din nou la suprafață, dar el trebui să treacă întâiu 
prin închisoare, ca unul ce nu adusese suma de bani cerută (4). Cu 
mai puţine sacrificii, fu numit un altul, Paisie de Larisa (lulie), 
care n'avu nici el lungă dăinuire, neputând plăti 9.000 de taleri, 
pe cari-i găsi Ioanichie (lulie 1653) (5). Si el cădeă după un an 
(Martie 1654), pentru afaceri de bani, dar pretextând «bătrâneţa si 
greutatea vremilor» (6), în folosul lui Paisie. 


Acest «om nou» erà Patriarh, când Vasile, gonit de Munteni, 
de Ardeleni si de supușii săi revoltați, își făceă intrarea la Con- 
stantinopol, unde-l aşteptau cămările dela Edicule. Din gloria, lui de 
împărătesc ocrotitor al Patriarhiei, al întregii Biserici ortodoxe nu 
mai rămăsese decât tristeta amintirilor cu cari va fi privit, în acele 
zile de adâncă umilință, crucea aurită de deasupra cupolei Sfântu- 
lui Gheorghe. 


(1) Geschichte des osmanischen Reiches, IV, p. 62 și urm. 

(2) Hurmuzaki, Fragmente, II, pp. 166—7. 

(3) După Gedeon, Ilurpiapytot [livanec, p. 577, la 5 sau 25 Maiu. 

4) Muri în Rusia la Aovâyn (Gedeon, 2. c.). 

5) Hurmuzaki, Fragmente, III, pp. 168 si urm., 176—7. Of. apoi ibid. pp. 208—9, 218 
si urm. V. Bandurius, Imperium orientale, If, Paris 1711, p. 1000 și urm. 

(6) Gedeon, 7. c. 


ANEXĂ. 


Ispisoc dela Vasilie Vod[ă] pe sat pe Piscani pe Prut, în Branisti, în Ti- 
nutul Esilor, dat lui Dufmijtru Vornicul dela Moisăi-Vod[ă], cu mori în Prut 
pe dubas[ă], care] moșie acel sat dreptlă] moşie a lui Moisăi-Vod[ă], și l-aü dat 
lui Du[miltra Vornic pentru a lui driapta lui slujbă cu credinţă ce ai slujit 
la Talrigrad în trebeli țlălrăi, si at dat si 4 cai a lui în trebeli ţlăjrăi drept 
200 ug. ungurești. Deci să fii a lui drept[ă] ocin[ă] si moșie în veci si dela 
Domnie ME. 

